JY LEES NOU Kom leer foto’s neem in die Klein-Karoo!
Kom leer foto’s neem in die Klein-Karoo. Foto: Sam Reinders.
Weg se fotoslypskool is steeds die beste én lekkerste manier om jou kamera te leer gebruik. In Julie-maand bied ons ’n slypskool op Montagu aan. Hier’s alles wat jy wil weet.
Het jy onlangs ’n nuwe kamera gekoop, maar bly skrikkerig vir die ding se klomp verstellings? Kom Montagu toe, ons kan help. Of dalk is jy al goed gekonfyt met jou toerusting, maar ’n bietjie verveeld met die manier waarop jy al die jare foto’s neem. Kom Montagu toe, ons wys jou nuwe truuks.
Dit maak nie saak of jy jou kleinkinders se manewales met ’n mik-en-drukkie afneem, of ’n DSLR-kamera met ’n tros los lense besit nie – Weg se fotografieslypskool is vir almal bedoel.
Kom Montagu toe, ons wys jou nuwe truuks...
Die aanbieders van dié omvattende kursus is die gesoute fotograaf Sam Reinders en die joernalis Sophia van Taak. Tesame met lesings en uitgebreide notas behels dit ook praktiese oefening. Want dit bly die beste manier om te leer: met jou kamera in jou hande en ’n kenner wat kan raadgee hier langs jou.
Tussendeur is daar ook genoeg tyd vir saamkuier en nuwe vriende maak op een van ons land se mooiste dorpies. En Montagu is glad nie so ver nie – van Kaapstad af is dit maar twee en ’n half ure se ry. Toe, tel op die foon en bespreek nou jou plek. Ons sien uit daarna om jou te ontmoet!
Die slypskool kos R3250 p.p. Dit sluit in: die kursus én notas sowel as alle etes. Geliefdes wat nie die kursus gaan bywoon nie maar steeds vir die naweek wil saamkom is welkom – die tarief vir nie-deelnemendes se etes vir die naweek is R1200 p.p.
Kontak vir Donvé Myburgh
021 406 2387 of stuur ’n e-pos na donve.myburgh@media24.com. Gou spring, Weg se fotografieslypskole is baie gewild!
Akkommodasie is nie by die prys ingesluit nie. Kontak die toerismekantoor vir hulp met akkommodasie: * 023 614 2471; www.montagu-ashton.info